钦定古今图书集成/明伦汇编/官常典/第657卷 > 《登敬亭山南望怀古赠窦主簿》前人
## 钦定古今图书集成/明伦汇编/官常典/第657卷 > 《登敬亭山南望怀古赠窦主簿》前人

敬亭一回首，目尽天南端。仙者五六人，常闻此游盘。
谿流琴高水，石耸麻姑坛。白龙降陵阳，黄鹤呼子安。
羽化骑日月，云行翼鸳鸾。下视宇宙间，四溟皆波澜。
汰绝目下事，从之复何难。百岁落半途，前期浩漫漫。
彊食不成味，清晨起长叹。愿随子明去，炼火烧金丹。